CELEX: C2005/132/18
Language: hu
Date: 2005-05-28 00:00:00
Title: A Biróság ítélete (negyedik tanács) 2005. március 17. a C-467/03. sz. (a Finanzgericht München előzetes döntéshozatal iránti kérelme) Ikegami Electronics (Europe) GmbH kontra Oberfinanzdirektion Nürnberg ügyben (Közös vámtarifa – Vámtarifaszámok – Digitális felvevőberendezés tarifális besorolása – Kombinált nómenklatúra szerinti besorolás)

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/10
            
         
      A BIRÓSÁG ÍTÉLETE
   
   (negyedik tanács)
   2005. március 17.
   a C-467/03. sz. (a Finanzgericht München előzetes döntéshozatal iránti kérelme) Ikegami Electronics (Europe) GmbH kontra Oberfinanzdirektion Nürnberg ügyben (1)
   
   (Közös vámtarifa - Vámtarifaszámok - Digitális felvevőberendezés tarifális besorolása - Kombinált nómenklatúra szerinti besorolás)
   (2005/C 132/18)
   Az eljárás nyelve: német
   A C-467/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Finanzgericht München (Németország) a Bírósághoz 2003. november 6-án érkezett 2003. június 24-i határozatával az előtte az Ikegami Electronics (Europe) GmbH és az Oberfinanzdirektion Nürnberg között folyamatban lévő eljárásban terjesztett elő, a Bíróság (negyedik tanács), tagjai: K. Lenaerts (előadó), a tanács elnöke, J. N. Cunha Rodrigues és E. Levits bírák, főtanácsnok: J. Kokott, hivatalvezető: K. Sztranc tisztviselő, 2005. március 17-én meghozta ítéletét, amelynek rendelkező része a következő:
   A kamerák által kibocsátott jeleket felvevő és azokat tömörítés után videomegfigyelés céljából képernyőn megjelenítő készülék a 2001. augusztus 6-i 2031/2001/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében szereplő közös vámtarifa kombinált nómenklatúrája 84. árucsoportja 5. E) megjegyzésének értelmében saját funkcióval bír és nem adatfeldolgozási feladat ellátására szolgál.
   
      (1)  HL C 21., 2004.1.24.